Forseti Íslands , Hr. Guðni Th. Jóhannesson , er verndari verðlaunanna . Verðlaunin eru veitt í fjórum flokkum ; einstaklings , fyrirtækis eða stofnunar , umfjöllunar eða kynningu og verkefni innan aðildarfélaga ÖBÍ . Í dómnefnd sitja fimm manns og er leitast við að hún endurspegli samfélagið á sem bestan hátt . Öllum er heimilt að senda inn tilnefningar og er leyfilegt að tilnefna í einn , tvo , þrjá eða alla fjóra flokkana . Öryrkjabandalag Íslands ( ÖBÍ ) eru heildarsamtök félaga fatlaðs fólks og hefur það hlutverk að kom fram fyrir hönd öryrkja og fatlaðs fólks í hagsmunamálum svo sem varðandi löggjöf og framkvæmd hennar . Þau voru stofnuð árið 1961 og voru stofnfélögin sex en í dag eru aðildarfélögin 37 . Fulltrúar allra félaganna sitja í aðalstjórn ÖBÍ og framkvæmdastjórn annast daglegan rekstur samtakanna . Formaður ÖBÍ er Þuríður Harpa Sigurðardóttir og framkvæmdastjóri er Lilja Þorgeirsdóttir . Tilgangur og markmið Facebook-síðu ÖBÍ : • Auglýsa viðburði á vegum ÖBÍ og aðildarfélaga og benda á aðra viðburði sem tengjast málstaðnum . • Koma öllu því efni sem ÖBÍ og aðildarfélögin gefa út á framfæri , þar á meðal vefriti og tímariti ÖBÍ . • Benda á annað efni á netmiðlum sem tengist málaflokknum og skapa umræðugrundvöll fyrir þá sem áhuga hafa á að skiptast á skoðunum og upplýsingum varðandi málaflokkinn . • Sýna myndir og myndbönd frá viðburðum , gjörningum , fundu , skemmtunum o.fl. • Auglýsa málþing , ráðstefnur , Hvatningarverðlaun og aðra viðburði með borguðum auglýsingum . Öryrkjabandalag Íslands gefur út tímarit einu sinni á ári sem dreift er á öll heimili landsins og vefrit sem kemur út sex sinnum á ári .